৬. সরকারের অনিয়ম-নৈরাজ্যের আরেকটি দিক ভিওআইপি ব্যবসা। বছরের পর বছর ধরে শুধু কথাই বলা হচ্ছে। বিগত তত্ত্বাবধায়ক সরকার এক্ষেত্রে কার্যকর কিছু ব্যবস্থা নিয়েছিল। কিন্তু আওয়ামী লীগ সরকারের সময়ে আবার জমজমাটভাবে চলছে ভিওআইপি ব্যবসা। রাষ্ট্রীয় প্রতিষ্ঠান টেলিটকের সিম ব্যবহার করে মূলত এখন চলছে এই ব্যবসা। জনগণের সম্পদ ব্যান্ডউইথ জমা করে রেখে ব্যবহার করা হচ্ছে অবৈধ ভিওআইপি ব্যবসায়। কথা ছাড়া সরকারের দৃশ্যমান কোনও উদ্যোগ নেই ভিওআইপি ব্যবসা বন্ধের ক্ষেত্রে। প্রতিদিন এই খাত থেকে জনগণের শত শত কোটি টাকা পাচার হয়ে যাচ্ছে।